**Raport individual për konsultimin publik**

1. **Titulli i draft aktit**

Projektligji “Për dekoratat në Republikën e Shqipërisë”

1. **Kohëzgjatja e konsultimeve**

Specifikoni kohëzgjatjen e përgjithshme të konsultimeve publike sa i përket ditëve të punës, përfshirë datën e hapjes dhe mbylljes së konsultimeve publike; nëse kohëzgjatja ishte më e shkurtër se 20 ditë pune e paraparë me ligj, jepni arsye për shkurtimin e kohëzgjatjes.

Kohëzgjatja e konsultimit publik për këtë akt ishte 20 ditë pune nga data e shpalljes së njoftimit në Regjistrin Elektronik për Njoftimet dhe Konsultimet Publike, bazuar në ligjin 146/2014 “Për njoftimin dhe konsultimin publik.

Publikimi u bë në datë 15.6.2022 dhe nëpërmjet një njoftimi të publikuar online në RENJK, të gjitha palët e interesuara: (1) organet publike; 2) shtetasit e Republikës së Shqipërisë dhe grupet e interesit; 3) personat fizikë të huaj me vendqëndrim të përhershëm në Republikën e Shqipërisë, si dhe personat juridikë të huaj, të regjistruar në Republikën e Shqipërisë) ishin të ftuar për të paraqitur komentet dhe rekomandimet e tyre për projektaktin, në adresën e koordinatorit për njoftimin dhe konsultimin publik: merita.bundo@kryeministria.al.

Data e mbylljes së procesit të konsultimit ishtë 13.7.2022.

Projektligji “Për dekoratat në Republikën e Shqipërisë” si dhe relacioni përkatës u publikuan në linkun, www.konsultimipublik.gov.al.

1. **Metoda e konsultimit**

Listoni të gjitha metodat e konsultimit të përdorura, të tilla si konsultimet elektronike (Regjistri Elektronik, posta elektronike, faqet e internetit, etj.), Takimet publike, seancat e organeve këshilluese…, dhe siguroni informacione për afatin kohor, kohëzgjatjen dhe afatet e tyre. Shpjegoni se si u shpërnda informacioni mbi konsultimet e hapura, si u ftuan palët e interesuara të kontribuojnë. Përfshini gjithashtu aktivitete nga konsultimet paraprake nëse janë organizuar të tilla).

Projektligji, në zbatim të ligjit 146/2014, i është nënshtruar procesit të konsultimit publik, në portalin “Regjistri elektronik për Njoftimet dhe Konsultimet Publike, nga data 15.6.2022 deri në datën 13.7.2022.

1. **Palët e interesit të përfshira**

Listoni të gjithë palët e interesuara, qoftë organizata apo individë, të cilët kanë dhënë komente/kontribut në konsultimet publike përmes metodave të ndryshme të konsultimit, gjatë gjithë procesit të hartimit.

Përmendni gjithashtu numrin dhe strukturën e palëve të interesuara që morën pjesë në takime publike ose seanca të organeve këshilluese.

Specifikoni palët e interesuara që morën pjesë në grupin e punës për hartimin e aktit.

Nuk pati asnjë koment apo sugjerim lidhur me projektligjin “Për dekoratat në Republikën e Shqipërisë”, të publikuar në RENJK.

Bazuar në urdhrin e Kryeministrit nr.97, datë 10.6.2022 u ngrit grupi i punës së ekspertëve për përgatitjen dhe hartimin e dispozitave ndryshuese të akteve ligjore dhe nënligjore për dekoratat, titujt e nderit, medaljet dhe titujt vendorë të nderit në Republikën e Shqipërisë. Grupi i punës përbëhej nga:

* Drejtori i Njësisë së Akteve Rregullatore të Këshillit të Ministrave, në Kryeministri,
* Drejtori i përgjithshëm Agjencisë Shtetërore të Kadastrës,
* Drejtori i përgjithshëm i Kodifikimit dhe Harmonizimit të Legjislacionit në Ministrinë e Drejtësisë,
* Juristi i Njësisë së Akteve Rregullatore të Këshillit të Ministrave, në Kryeministri.

Bazuar në nenin 24, të ligjit nr. 9000, datë 30.1.2003, “Për organizimin dhe funksionimin e Këshillit të Ministrave”, në Kreun IV, të Rregullores së Këshillit të Ministrave, miratuar me vendimin nr. 584, datë 28.8.2003, të Këshillit të Ministrave, të ndryshuar, projektligji i është përcjellë për mendim, ministrive të linjës.

1. **Pasqyra e komenteve të pranuara me arsyetimin e komenteve të pranuara/ refuzuara**

Gruponi komentet/ propozimet e pranuara sipas çështjes që ato ngritën;

Gruponi komente të ngjashme së bashku dhe renditni palët e interesuara që i ngritën ato;

Shpjegoni cili ishte vendimi i marrë dhe sqaroni shkurtimisht arsyet për të.

|  |  |  |  |  |
| --- | --- | --- | --- | --- |
| Çështja e adresuar(psh. përkufizimi i ri i…, kushtet për regjistrimin e…, rregullimi i…, etj.) | Komenti(grumbulloni dhe përmblidhni komente identike/të ngjashme nga palët e ndryshme të interesuara së bashku)  | Palët e interesuara (renditni të gjithë ata që adresuan çështjen në mënyrë të ngjashme) | Vendimi (I pranuar/I pranuar pjesërisht/I refuzuar)  | Justifikimi |